
జమ్మూ : జాతీయ గీతాన్ని అవమానించిన ఇద్దరు విద్యార్థులపై కేసు నమోదైంది. జమ్మూ-కశ్మీరులోని రాజౌరీ జిల్లా మేజిస్ట్రేట్ షాహిద్ ఇక్బాల్ మాట్లాడుతూ బాబా గులాం షా బాద్షా విశ్వవిద్యాలయంలో బుధవారం జరిగిన కార్యక్రమానికి గవర్నర్ ఎన్ ఎన్ వోహ్రా ముఖ్య అతిథిగా హాజరయ్యారు.  జాతీయ గీతాన్ని ఆలపిస్తున్న సమయంలో గవర్నర్, విశ్వవిద్యాలయం ఉప కులపతి, వక్తలు, విద్యార్థులు నిల్చుని, తమ గౌరవ భావాన్ని వ్యక్తం చేశారు. అదే సమయంలో ఇద్దరు విద్యార్థులు కూర్చుని, సెల్ఫీలు తీసుకుంటూ నిర్లక్ష్యంగా వ్యవహరించారు. జాతీయ గీతాన్ని అవమానించిన ఈ ఇద్దరిపైనా కేసు నమోదు చేశారు. వీరిపై చట్ట ప్రకారం క్రమశిక్షణ చర్య తీసుకుంటామని ఇక్బాల్ చెప్పారు.

jammoo : jaateeya geetaanni avamaaninchina iddaru vidyaarthulapai kesu namodaindi. jammoo-kashmeeruloni rajouri jilla magistrate shahid ikbal maatlaadutuu baba gulam shaa badsha vishwavidyaalayamlo budhavaaram jarigina kaaryakramaaniki gavarnar en en vohra mukhya atithigaa haajarayyaaru.  jaateeya geetaanni aalapistunna samayamlo gavarnar, vishwavidyaalayam upa kulapati, vaktalu, vidyaarthulu nilchuni, tama gaurava bhaavaanni vyaktam chesaru. adhe samayamlo iddaru vidyaarthulu kuurchuni, selphilu teesukuntu nirlakshyamgaa vyavaharinchaaru. jaateeya geetaanni avamaaninchina ee iddaripainaa kesu namodu chesaru. veeripai chatta prakaaram kramasikshana charya teesukuntaamani ikbal cheppaaru.